เก็งกำไร TMT ปันผลล่อใจกว่า 7%ยอดขายยังสูง แม้เข้า Low Season
TMT ประกาศกำไร Q2/58 โดดเด่น แนวโน้มช่วงที่เหลือของปีประคองตัว คาดมีกำไรสุทธิ 327 ล้านบาท ปรับลง 2.2% จากปีก่อน โบรกฯยังแนะนำ TRADING BUY ชูปันผลน่าสนใจ คาดจ่ายปีนี้ 0.60 บาท หรือ 7%
10 ส.ค. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (10 ส.ค.) ว่า บริษัท ค้าเหล็กไทย จำกัด (มหาชน) หรือ TMT ประกาศผลประกอบการไตรมาส 2/58 โดดเด่น มีกำไรเท่ากับ 104 ล้านบาท (เพิ่มขึ้น 49% จากไตรมาสก่อน และ 55% จากไตรมาสเดียวกันในปีก่อน) สวนภาวะอุตสาหกรรมเหล็กรวมที่ตกต่ำหนัก ใกล้เคียงที่คาดว่าจะมีกำไรสุทธิเท่ากับ 110 ล้านบาท โดยผลประกอบการที่โดดเด่นได้แรงหนุนจากปริมาณขายที่อยู่ในระดับสูง แม้จะเป็นช่วงโลซีซั่นมีวันหยุดติดต่อกันหลายวัน
 
กำไรครึ่งปีแรกคิดเป็นสัดส่วน 53% ของที่คาดการณ์ทั้งปี โดยยังคงประมาณการแบบอนุรักษ์นิยม แนวโน้มผลประกอบการในช่วงที่เหลือของปีคาดจะเป็นลักษณะประคองตัว โดยผู้บริหาร TMT ตั้งเป้าหมายปริมาณขายเหล็กในปี 2558 จะฟื้นตัวเพิ่มขึ้นประมาณ 10% เป็น 550,000 ตัน ได้แรงหนุนจากการขายเหล็กให้กับโครงการเสาโทรคมนาคม อุตสาหกรรมรถบรรทุก อุตสาหกรรมเครื่องจักรการเกษตร ฐานลูกค้าภาคการผลิตยังมีการใช้เหล็กอย่างต่อเนื่อง รวมถึง งานของปตท.
แต่ราคาขายเฉลี่ยปีนี้มีแนวโน้มจะปรับลดลงจากปีก่อนมาก สำหรับประมาณการของฝ่ายวิจัยประเมินปริมาณขายจะเพิ่มขึ้น 6% ขณะที่ราคาขายปรับลดลง 7% ทำให้รวมแล้ว ยอดขายจะติดลบ 1.6% เหลือ 12,057 ล้านบาท และคาดจะมีกำไรสุทธิเท่ากับ 327 ล้านบาท ปรับลดลง 2.2% จากปีก่อน
 
คำแนะนำการลงทุน TMT เป็นหุ้นประเภทปันผลเด่น ประเมินจะจ่ายปันผลในปีนี้เท่ากับ 0.60 บาท หรือ คิดเป็นอัตราเงินปันผลตอบแทน 7% ซึ่งยังเป็นระดับที่น่าสนใจ ประเมินราคาเป้าหมาย 1 ปีข้างหน้า 10.00 บาท บนฐาน P/E เท่ากับ 12 เท่า ซึ่งอยู่ระหว่าง ค่าเฉลี่ย Forward P/Eและ Forward P/E + 0.5SD คงคำแนะนำ TRADING BUY ขณะที่ความเสี่ยงคือราคาเหล็กในตลาดโลกผันผวน และสัดส่วนหนี้สุทธิต่อทุนที่ค่อนข้าง
 